यमुना 4 दिन से खतरे के निशान के ऊपर; सुप्रीम कोर्ट, लाल किले तक पहुंचा पानी
Monsoon Rainfall Tracker State Wise Update; Rainfall Expected in Rajasthan, Madhya Pradesh, Uttar Pradesh, Bihar, Jharkhand, Maharashtra, Goa, Tamil Nadu, Odisha, Andhra Pradesh, Karnataka, Maharashtra. दिल्ली में यमुना नदी पिछले चार दिनों से खतरे के निशान से ऊपर बह रही है। गुरुवार रात 10 बजे यमुना नदी का जलस्तर 208.63 मीटर पर पहुंच गया। यह खतरे के निशान 205 मीटर से 3.6 मीटर ज्यादा है।
दिल्ली के मुकुंदपुर में तीन बच्चों की जलभराव में डूबने से मौत हो गई। दिल्ली पुलिस ने बताया कि तीनों शव अस्पताल भेजे गए हैं। जलभराव में बच्चे कैसे डूबे, इसकी जांच की जा रही है।
इधर, दिल्ली में 4 दिन से यमुना नदी खतरे के निशान के ऊपर है। शुक्रवार सुबह यमुना नदी का जलस्तर 208.40 मीटर पहुंच गया है। यह खतरे के निशान 205 मीटर से 3.4 मीटर ज्यादा है।
दिल्ली में सुप्रीम कोर्ट के बाहर सड़क पर पानी भर गया है। बाढ़ का पानी यमुना बाजार, लालकिले, राजघाट और ISBT-कश्मीरी गेट तक पहुंच गया है। यहां 3 फीट तक पानी भर गया।
हालात बिगड़ते देख CM अरविंद केजरीवाल ने ड्रेनेज ठीक करने के लिए सेना की मदद मांगी। दिल्ली सरकार में मंत्री सौरभ भारद्वाज के मुताबिक, ITO के पास 12 नंबर ड्रेनेज का रेगुलेटर टूटने से बाढ़ का पानी आ रहा है। सीएम ने कहा- रेगुलेटर को आज ठीक कर लिया जाएगा।
दिल्ली के उपराज्यपाल वीके सक्सेना और सीएम अरविंद केजरीवाल ने ITO के पास टूटे ड्रेनेज का निरीक्षण किया। LG ने कहा, यह समय किसी को दोष देने या टिप्पणी करने का नहीं है। अभी हमें टीम वर्क करने की जरूरत है। मैं भी बहुत कुछ कह सकता हूं लेकिन अभी इसकी जरूरत नहीं है।
केजरीवाल ने शुक्रवार शाम को कहा- यमुना बैराज में 32 में से 5 गेट बंद हैं, जिसकी वजह से पानी बाहर नहीं निकल रहा है। 5 गेट खुल जाएंगे तो पानी का बहाव कम हो जाएगा। इसके बाद रात को ITO बैराज का पहला जाम हुआ गेट खोल दिया गया है। केजरीवाल ने बताया कि जल्द ही पांचों गेट खोल दिए जाएंगे।
दिल्ली में बाढ़ से जुड़े अपडेट्स...
तस्वीरों में देखिए दिल्ली में बाढ़ के हालात...
पूरी खबर पढ़ने से पहले इस पोल में हिस्सा लेकर अपनी राय जरूर दें...
अब जानिए देश के मौसम का हाल...
अगले 24 घंटे कैसे रहेंगे…
इन राज्यों में तेज बारिश होगी: दिल्ली, हरियाणा, हिमाचल, मध्य प्रदेश, उत्तराखंड, उत्तर प्रदेश, पूर्वी राजस्थान, बिहार, गुजरात, महाराष्ट्र, गोवा, सिक्किम, पश्चिम बंगाल, असम, मेघालय, अरुणाचल प्रदेश, नगालैंड, मिजोरम, मणिपुर, त्रिपुरा, ओडिशा, कर्नाटक, आंध्र प्रदेश, तेलंगाना और केरल।
इन राज्यों में हल्की बारिश होगी: जम्मू-कश्मीर, पंजाब, झारखंड, छत्तीसगढ़ और तमिलनाडु में बिजली चमकने के साथ हल्की बारिश हो सकती है।
अलग-अलग राज्यों के मौसम से जुड़े अपडेट्स..
अलग-अलग राज्यों से मानसून की तस्वीरें...
अन्य राज्यों में मौसम का हाल...
मध्य प्रदेश में 19 जिलों में भारी बारिश के आसार; भोपाल-इंदौर में रिमझिम
अगले 24 घंटे के दौरान MP के 19 जिलों में भारी बारिश के आसार हैं। यहां 4 इंच से ज्यादा पानी गिर सकता है। अन्य जिलों में रिमझिम बारिश होगी। पश्चिमी मध्यप्रदेश के इंदौर, उज्जैन, भोपाल और नर्मदापुरम संभाग के अधिकांश जिलों में पिछले एक-दो दिन से बारिश हो रही है, जो शुक्रवार को भी जारी रहेगी। पढ़ें पूरी खबर...
आज बिहार के 7 जिलों में भारी बारिश का अलर्ट; पटना में छाए बादल
मौसम विभाग ने आज बिहार के 7 जिलों में भारी बारिश को लेकर अलर्ट जारी किया है। इनमें किशनगंज, पूर्णिया और कटिहार में भारी बारिश को लेकर के ऑरेंज अलर्ट जारी किया गया है। जबकि सुपौल, अररिया, पश्चिमी चंपारण और पूर्वी चंपारण में भारी बारिश को लेकर यलो अलर्ट जारी किया गया। पढ़ें पूरी खबर...
राजस्थान 2 इंच तक बरसात; तीन बाद फिर तेज बारिश का अलर्ट
राजस्थान के बारां, कोटा, सवाई माधोपुर एरिया में अगले 2-3 दिन बारिश होती रहेगी, लेकिन 17 जुलाई से बारिश की गतिविधियों में तेजी आएगी। एक नया वेदर सिस्टम बनने से उदयपुर, कोटा संभाग के जिलों में भारी बारिश का दौर शुरू हो सकता है। पढ़ें पूरी खबर...
छत्तीसगढ़ में अगले 24 घंटे में कुछ इलाकों में गरज-चमक के साथ हो सकती है बारिश
छत्तीसगढ़ में इस वक्त मानसून की बेरुखी देखने को मिल रही है। उमस की वजह से लोग अच्छी बारिश का इंतजार कर रहे हैं। उत्तर छत्तीसगढ़ में ये इंतजार आज से खत्म होने वाला है लेकिन प्रदेश के बाकी जिलों को 16 जुलाई का इंतजार करना होगा। पढ़ें पूरी खबर...
हरियाणा में बाढ़ से 11 जिले प्रभावित; 854 गांवों में अभी भी पानी भरा; 16 की हो चुकी मौत
हरियाणा में 11 जिले बाढ़ से प्रभावित हैं। इनमें अंबाला, फतेहाबाद, फरीदाबाद, पंचकूला, झज्जर, कुरुक्षेत्र, करनाल, कैथल, पानीपत, सोनीपत और यमुनानगर शामिल हैं। 854 गांवों में पानी भर गया है। अब तक 16 लोगों की मौत हो चुकी है। हरियाणा में आज भी 3 जिलों पंचकूला, अंबाला और यमुनानगर में भारी बारिश की चेतावनी जारी की गई है। पढ़ें पूरी खबर...
पंजाब के 5 जिलों में बारिश की चेतावनी, 25 के करीब घर ढह चुके हैं
​​​​पंजाब में अभी बाढ़ से राहत नहीं मिली है। बाढ़ का असर सरहदी गांवों तक पहुंच गया है। लेकिन इसी बीच मौसम विभाग ने पंजाब के पांच जिलों में बारिश का अलर्ट दे दिया है। फिरोजपुर, मोगा, मानसा, बरनाला और संगरूर में अगले तीन घंटों में बारिश का अलर्ट है। पढ़ें पूरी खबर...
पंजाब में सरकारी दफ्तरों का टाइम बदल दिया गया है। अब पंजाब सरकार से जुड़े पंजाब और चंडीगढ़ स्थित दफ्तर सुबह 9 से शाम 5 बजे तक खुलेंगे। पहले यह टाइमिंग सुबह साढ़े 7 बजे से दोपहर 2 बजे तक थी। पढ़ें पूरी खबर...
हिमाचल में 5 दिन भारी बारिश का अलर्ट, 1 हजार सड़कें अभी भी बंद
हिमाचल प्रदेश में कल से अगले 94 घंटे तक ज्यादा क्षेत्रों में भारी बारिश का पूर्वानुमान है। 15 से 17 जुलाई तक सोलन, ऊना, बिलासपुर, शिमला, कुल्लू, चंबा, कांगड़ा, मंडी, हमीरपुर और सिरमौर जिले में कुछ स्थानों पर भारी बारिश हो सकती है। फिलहाल एक हजार सड़कें बंद हैं। पढ़ें पूरी खबर...
